Tiltale for overtrædelse af bl.a. forsøg på manddrab efter straffelovens § 237, jf. § 21, jf. § 89 og legemsangreb af særlig rå, brutal eller farlig karakter efter straffelovens § 245, stk. 1, jf. § 247, stk. 1, jf. § 89
Ret: Retten i Glostrup (1. instans)
Faggruppe: Straffesag — Nævningesag
Sagsemner: Forbrydelser mod offentlig myndighed;
Liv og legeme;

/

05 SEP 2022
RETTEN I GLOSTRUP
6 år og 6 måneders fængsel til 24-årig mand

Dom afsagt: 5. september 2022

Den 24-årige mand blev ved et enigt nævningeting fun-det skyldig i blandt andet den 22. september 2021 at

have forsøgt at dræbe en 35-årig mandlig bekendt med et knivstik

Den 24-årige mand blev ved et enigt nævningeting fundet skyldig i blandt andet den 22. sep-
tember 2021 at have forsøgt at dræbe en 35-årig mandlig bekendt med et knivstik på en par-
keringsplads ved Adresse 1 i By 1. Knivstikket ramte i venstre side af brystkas-sen og medførte
blandt andet en punkteret lunge, rift i et ribben og læsion af mavesækken.

Sagsnummer: DL-14299/2021

Sagen kort fortalt

Den 35-årige ville besøge en fælles bekendt på stedet. Da han ankom, gik den 24-årige flere
gange over til den 35-årige, der sad i sin bil. Tredje gang steg den 35-årige ud af sin bil. Heref-
ter trak den 24-årige en kniv og ”møgede” den ind i brystet på den 35-årige, der slog ud efter
den 24-årige og ramte ham i hovedet med en knytnæve. Den 24-årige stak ud igen, og den 35-
årige fik fra sin bil fat i et baseballbat, som han svingede mod den 24-årige, men uden at
ramme.

Den 24-årige undløb herefter fra stedet og var efterlyst af politiet i fire døgn, hvorefter han
meldte sig selv til politiet. Den 24-årige forklarede til grundlovsforhøret den 27. september
2021 at han havde været på stedet, men at det var den 35-årige, der overfaldt ham med et
baseballbat. Han blev blandt andet ramt i baghovedet. Han forsøgte at afværge slaget. Under
hovedforhandlingen har tiltalte nu forklaret, at han havde en kniv i hånden, og at han må have
ramt den 35-årige meget uheldigt, da han forsøgte at afværge slaget med baseballbattet og i den
forbindelse må være kommet til at ramme den 35-årige med kniven, som han havde i hån-den
for at skræmme den 35-årige.

En retsmediciner har i retten blandt andet forklaret, at der skal en vis styrke til for at lave en rift
med en kniv i en knogle.

Et enigt nævningeting tilsidesatte den 24-åriges forklaring og afviste, at den 24-årige havde
handlet i nødværge. Den 24-årige blev herefter dømt for forsøg på manddrab.



/

Den 24-årige blev endvidere dømt for i juli 2021, sammen med en ukendt medgerningsmand, at
have overfaldet en 39-årig tidligere arbejdskollega med adskillige slag og spark/tramp i en
tunnel ved Lyngby Station. Baggrunden for overfaldet var, at den 39-årige skulle have brugt
nogle hovedtelefoner tilhørende den 24-årige, som lå i en firmabil, hvilket den 24-årige først
ville have 600 kr. og senere 3.000 kr. for. Den 39-årige fik ved overfaldet blandt andet en
brækket kæbe og brækket næse. Den 39-årige er fortsat meget påvirket efter at være blevet
overfaldet.

Den 24-årige blev endelig dømt for under en anholdelse i december 2020 at have sparket en
betjent og råbt flere ukvemsord til betjenten og dennes kollega.

Sagens udfald

Et enigt nævningeting fastsatte straffen til fængsel i 6 år og 6 måneder.

Den 24-årige ankede dommen med påstand om frifindelse og skal fortsat være varetægts-
fængslet indtil landsrettens dom.

Afgørelsesdato

Dommen blev afsagt af Retten i Glostrup den 5. september 2022